આન્ટીએ ઉમ્મરના તફાવતની વાત ચાલુ રાખી. ‘જૂદાજૂદા કારણસર લોકો પરણે છે અને છૂટા પડે છે. ગયે વર્ષે અમે ક્રુઝમાં હવાઈ ગયા હતા. અમારા ડાઈનિંગ ટેબલ પરના ગ્રુપમાં મારી ઉમ્મરની એક લેડી અને તેની સાથે એક હેન્ડસમ યુવાન પણ હતો. સ્વાભાવિક રીતે અમને લાગ્યું કે મા દીકરા હશે. એક ટેબલ પર હોય અટલે પહેલે દિવસે પરસ્પર ઓળખાણ થઈ. આ ડોશી અને છોકરો તો નવા પરણેલા હસબન્ડ વાઈફ નીકળ્યા. ન્યુલી વેડ કપલ ફ્રાન્સથી હનિમૂન પર નીકળ્યા હતા.’